**Material informativ  
 pentru Adunarea Extraordinara a Actionarilor a CIECH Soda Romania S.A., convocata pentru data de 7/8 ianuarie 2016**

# Sumarul termenilor si conditiilor principale cu privire la contractul pentru facilitati de credit la termen si reutilizabile, cu rang prioritar, pentru CIECH S.A., din data de 29 octombrie 2015

Contractul pentru facilitati de credit la termen si reutilizabile, cu rang prioritar („**Contract Multi-facilitate de Credit**”) a fost incheiat intre Ciech S.A. („**Societatea**” sau „**Emitentul**”) in calitate de imprumutat, filialele Emitentului, CIECH Soda Polska S.A., CIECH Sarzyna S.A. si CIECH Soda Deutschland GmbH & Co. KG in calitate de garanti (“**Garanti**”) si alte filiale ale CIECH S.A., in calitate de garanti temporari (Janikowskie Zakłady Sodowe Janikosoda S.A., CIECH Vitrosilicon S.A., CIECH Nieruchomości S.A., CIECH Transclean sp. z o.o., CIECH Trading S.A., CIECH Pianki sp. z o.o., CIECH Cerium spółka z ograniczoną odpowiedzialnością sp.k., Cerium spółka z ograniczoną odpowiedzialnością S.K.A., SDC GmbH, Sodawerk Holding Staßfurt GmbH, Sodawerk Staßfurt Verwaltungs-GmbH (“**Garantii Originari Temporari**”) si Bank Handlowy w Warszawie S.A., Bank Millennium S.A., Bank Zachodni WBK S.A., Credit Agricole Bank Polska S.A., HSBC Bank Polska S.A., Industrial si Commercial Bank of China (Europe) S.A. (societate pe actiuni) sucursala din Polonia si Powszechna Kasa Oszczędności Bank Polski S.A. („**Creditorii**”) cu privire la refinantarea datoriei financiare actuale a grupului de capital al Emitentului, finantarea costurilor de refinantare si finantarea scopurilor generale corporative ale Emitentului.

Contractul anticipeaza ca alte doua filiale ale Emitentului vor adera la contract in calitate de garanti - KWG-Kraftwerksgesellschaft Staßfurt mbH (nu mai tarziu de 3 zile de la prima tragere in baza Contractului Multi-facilitate de Credit) si CIECH Soda Romania S.A. (pana la 29 februarie 2016) („**Garanti Viitori**”).

**Credite disponibile.** Conform Contractului Multi-facilitate de Credit, Creditorii au pus la dispozitia Societatii (sub rezerva remiterii catre creditori a documentelor, conditii precedente pentru credite) urmatoarele imprumuturi:

* 1. Doua credite la termen, unul in valuta PLN si altul in valuta EUR, cu o valoarea totala de pana la 1.340.000.000,00 PLN acordat de Creditori pentru urmatoarele scopuri: (i) refinantarea datoriei ce rezulta, printre altele, din emiterea de catre filiala Emitentului – Ciech Group Financing AB (publ) a unor obligatiuni garantate cu rang prioritar, pentru suma de 245.000.000 EUR („**Obligatiuni HY**”), (ii) refinantarea datoriei ce rezulta din contractul de credit reutilizabil cu rangul prioritar cel mai mare, pentru suma de 100.000.000 PLN, (iii) refinantarea celorlalte datorii ale Emitentului rezultate din alte credite; (iv) finantarea costurilor legate de refinantare; si (v) finantarea scopurilor generale corporative ale Societatii **(“Creditul la termen”);**
  2. Credit reutilizabil (reinnoibil) in PLN, cu o valoare totala de pana la 250.000.000,00 PLN, acordat de Creditori in vederea finantarii scopurilor generale corporative si a capitalului actual al grupului de capital ale Societatii, exceptand insa achizitii si plata in avans a Creditelor la termen), („**Credit reutilizabil**”si, impreuna cu Creditul la termen, „**Creditele**”**).**

Dobanda la Credite este variabila si este stabilita conform ratei de baza a WIBOR / EURIBOR plus o marja al carei nivel depinde de nivelul indicatorului gradului de indatorare neta versus marja operationala, majorata prin depreciere (EBITDA). Valoarea initiala a marjei se va ridica la 1,5%.

**Conditii de tragere.** Fondurile vor fi puse la dispozitia Societatii in baza Creditelor, sub rezerva primirii de catre Creditori a documentelor si certificatelor obisnuite pentru tranzactii de aceasta natura, precum, *inter alia*, opinii juridice, certificate care sa confirme ca nu exista obligatii fiscale restante, polite de asigurare si cu conditia ca respectivele credite sa ramana neafectate pana la data tragerii.

**Conditii pentru rambursarea Creditelor.** Conditiile principale de rambursare a Creditelor sunt urmatoarele:

* 1. deprecierea Creditului la termen, la valoarea de 14,93% din valoarea creditului, la data de 30 decembrie 2018, 30 decembrie 2019 si 30 septembrie 2020 si rambursarea partii restante la data anterioara celei in care se implinesc cinci ani de la data primei trageri a Creditului la termen,
  2. rambursarea Creditului reutilizabil odata cu trecerea perioadei de calculare a dobanzii pentru o anume utilizare, cu prevederea unui mecanism de trecere automata a acestei utilizari, pentru perioadele ulterioare de calculare a dobanzii,
  3. situatii importante de incalcare, oferind posibilitatea creditorilor sa solicite rambursarea creditelor inainte de termen:
     1. neplata sumelor datorate Creditorilor
     2. incalcarea indicatorului financiar stipulat in Contractul Multi-facilitate de Credit;
     3. nerambursarea datoriei financiare refinantate, pana la 31 decembrie 2015;
     4. nerascumpararea obligatiunilor din seria 02 (“**Obligatiuni PL**”) pana la 5 decembrie 2017;
     5. intreruperea totala sau partiala a activitatii Societatii;
     6. nerespectarea legii;
  4. termenul final de rambursare a Creditului la termen si a Creditului reutilizabil– termenul care se implineste la cinci ani de la incheierea Contractului Multi-facilitate de Credit.

**Garantarea rambursarii Creditelor.** Creditele sunt garantate prin garantii acordate de fiecare dintre Garanti si Garanti Originari Temporari catre fiecare dintre Creditori, la o valoare reprezentant 125% din angajamentul maxim al unui Creditor, intr-o anumita valuta, cu conditia ca suma totala a garantiilor oferite de fiecare Garant si Garant Originar Temporar sa nu depaseasca 125% din valoarea Creditelor. In schimbul oferirii garantiilor nu se anticipeaza nicio remuneratie separata pentru Garanti si Garanti Originari Temporari.

Aceleasi prevederi se vor aplica si Garantilor Viitori, odata ce au aderat la Contractul Multi-facilitate de Credit.

In perioada pana la data rascumpararii Obligatiunilor PL, garantarea creditelor acordate in baza Contractului Multi-facilitate de Credit se va face*, inter alia,* prin garantii constituite de Societate, Garanti, Garanti Originari Temporari si Garanti Viitori, in scopul garantarii datoriei paralele create in baza unui contract intre creditori, incheiat la 28 noiembrie 2012, printre acestea fiind:

* 1. ipoteci constituite asupra imobilelor apartinand anumitor filiale ale Emitentului;
  2. gajuri/ipoteci (inregistrate si financiare cu privire la societatile care au sediile sociale in Polonia si garantii corespunzatoare in Germania si Romania) asupra actiunilor sau drepturilor actionarilor in societati, in Garanti, Garanti Originari Temporari si in Garantii Viitori.
  3. Gajuri/ipoteci inregistrate asupra bunurilor mobile si a altor bunuri imobiliare ale Emitentului, Garantilor si Garantilor Originari Temporari cu sediile sociale in Polonia;
  4. gajuri financiare asupra drepturilor aferente fondurilor din conturile bancare ale Emitentului, Garantilor, Garantilor Originari Temporari si Garantilor Viitori (inclusiv ipoteci, ce corespund gajurilor financiare, in Germania si Romania);
  5. transferuri ale drepturilor aferente politelor de asigurare emise cu privire la bunurile ce formeaza obiectul garantiilor si transferuri privind drepturile aferente creditelor la nivelul grupului sau instrumentelor de creditare de alt tip si contractelor comerciale importante ale Emitentului si anumitor Garanti, respectiv Garanti Originari Temporari;
  6. declaratie de supunere la executare, de catre Emitent, Garanti si Garanti Originari Temporari cu sediile sociale in Polonia;
  7. imputerniciri cu privire la conturile bancare ale Emitentului, Garantilor si Garantilor Originari Temporari cu sediile sociale in Polonia.

**Eliberarea anumitor garantii dupa rascumpararea Obligatiilor PL.** Conform ContractuluiMulti-facilitate de Credit, dupa rascumpararea integrala de catre Societate a Obligatiunilor PL, garantiile acordate de Garantii Originari Temporari vor fi eliberate (garantiile Garantilor si ale Garantilor Viitori vor ramane in vigoare) si pachetul de garantii aferente creantelor Creditorilor se va limita la urmatoarele:

* 1. gajuri/ipoteci (inregistrate si financiare cu privire la societatile care au sediile sociale in Polonia si garantii corespunzatoare in Germania si Romania) asupra actiunilor sau drepturilor actionarilor in societati, in Garanti si in Garantii Viitori.
  2. gajuri inregistrate asupra bunurilor mobile si altor bunuri imobiliare ale Emitentului
  3. gajuri financiare asupra drepturilor aferente fondurilor din conturile bancare ale Emitentului, Garantilor si Garantilor Viitori (inclusiv ipoteci, ce corespund gajurilor financiare, in Germania si Romania);
  4. declaratia de supunere la executare, de catre Emitent si Garanti;

**Alte conditii relevante ale Contractului Multi-facilitate de Credit.** Conform Contractului Multi-facilitate, Emitentul si Garantii si-au asumat, *inter alia*:

* 1. sa respecte restrictiile impuse prin Contractul Multi-facilitate de Credit cu privire la actele de dispozitie cu privire la active, cu exceptia actelor de dispozitie permise expicit in Contractul Multi-facilitate de Credit;
  2. neachitarea dividendelor in cazul depasirii nivelului indicatorului financiar mentionat in Contractul Multi-facilitate de Credit;
  3. nesuportarea datoriilor financiare si neacordarea creditelor in cazul depasirii nivelului indicatorului financiar mentionat in Contractul Multi-facilitate de Credit;

# Sumarul garantiilor acordate de CIECH Soda Romania S.A.

Va rugam consultati sectiunea “Garantarea rambursarii Creditelor” cu privire la termenii garantiilor acordate in baza Contractului Multi-facilitate de Credit. Acestia se aplica CIECH Soda Romania S.A. si ulterior aderarii la Contractul Multi-facilitate de Credit.

# Sumarul termenilor din Acordul de aderare la Contractul Multi-facilitate de Credit

Acordul de aderare la Contractul Multi-facilitate de Credit este instrumentul indicat in Contractul Multi-facilitate de Credit pentru accederea unui tert in calitate de imprumutat suplimentar sau garant suplimentar, dupa caz, la Contractul Multi-facilitate de Credit.

Aderarea CIECH Soda Romania S.A. este o obligatie conform Contractului Multi-facilitate.

Acordul de aderare stipuleaza in mod expres urmatoarele:

* 1. CIECH Soda Romania S.A. adera la Contractul Multi-facilitate, si
  2. contractul de ipoteca din data de 21 decembrie 2012 asupra conturilor, incheiat intre Ciech Soda Romania S.A. (la momentul respectiv S.C. Uzinele Sodice Govora – Ciech Chemical Group S.A.) si Powszechna Kasa Oszczednosci Bank Polski S.A. in calitate de agent pentru garantii (“**Contractul de Ipoteca pe Conturi**”) ramane in vigoare in intregime.

Acordul de aderare va fi incheiat intre CIECH Soda Romania S.A., agentul in baza Contractului Multi-facilitate de Credit si Emitent.

# Sumarul Amendamentului si Confirmarea la Contractul de Ipoteca pe Conturi

Amendamentul si Confirmarea la Contractul de Ipoteca pe Conturi este incheiat in principal pentru urmatoarele scopuri:

* 1. actualizarea Contractului de Ipoteca pe Conturi in contextul aderarii CIECH Soda Romania S.A. la Contractul Multi-facilitate de Credit, si
  2. confirmarea ca respectivul Contract de Ipoteca pe Conturi (i) ramane in vigoare in intregime ulterior aderarii la Contractul Multi-facilitate, si (ii) garanteaza obligatiile din Contractul Multi-facilitate de Credit, in aplicarea prevederilor unui acord inter-creditori din data de 28 noiembrie 2012 incheiat printre altele de (i) Ciech S.A., (ii) Janikowskie Zakłady Sodowe Janikosoda S.A., Inowrocławskie Zakłady Chemiczne Soda Mątwy S.A., Vitrosilicon S.A., Soda Polska Ciech S.A., Transclean sp. z o.o., Zakłady Chemiczne Alwernia S.A., Zakłady Chemiczne Organika-Sarzyna S.A., Ciech Pianki sp. z.o.o., Przedsiębiorstwo Chemiczne Cheman S.A., Soda Deutschland Ciech GmbH, Sodawerk Holding Staßfurt GmbH, Sodawerk Staßfurt Verwaltungs GmbH, Sodawerk Staßfurt GmbH & Co. KG, (iii) Powszechna Kasa Oszczędności Bank Polski S.A. in calitate de agent pentru garantii, (iv) Partile la Finantarea FCR (precum este definit acest termen in Contractul Inter-creditori), (v) Deutsche Company Trustee Limited, (vi) Espirito Santo Investment Bank, (vii) anumite companii in calitate de creditori la nivelul grupului si (viii) anumite societati in calitate de imprumutati la nivelul grupului, la care anumite entitati vor accede in calitate de contraparti de hedging. CIECH Soda Romania S.A. a devenit parte in calitate de debitor in baza actului de aderare din data de sau in jur de 20 decembrie 2012.

Amendamentul si Confirmarea la Contractul de Ipoteca pe Conturi se va incheia intre CIECH Soda Romania S.A., in calitate de debitor ipotecar, si Powszechna Kasa Oszczednosci Bank Polski S.A., in calitate de creditor ipotecar.

# Sumarul Contractului de Ipoteca pe Actiuni

Contractul Multi-facilitate de Credit prevede ca Ciech Cerium spółka z ograniczoną odpowiedzialnością sp. K sa acorde partilor finantatoare o ipoteca pe actiunile pe care le detine in cadrul CIECH Soda Romania S.A.

Contractul de Ipoteca pe Actiuni se va incheia intre Ciech Cerium spółka z ograniczoną odpowiedzialnością sp. K, in calitate de debitor ipotecar si actionar majoritar al CIECH Soda Romania S.A., CIECH Soda Romania S.A. in calitate de parte care se obliga si emitent al actiunilor ipotecate si Powszechna Kasa Oszczędności Bank Polski S.A., in calitate de creditor ipotecar **(**„**Contract de Ipoteca pe Actiuni**”**).**

CIECH Soda Romania S.A. nu actioneaza in calitate de debitor ipotecar in baza Contractului de Ipoteca pe Actiuni, dar trebuie sa isi asume anumite obligatii ce deriva din rolul sau de emitent al actiunilor ce vor fi ipotecate.

Obligatiile CIECH Soda Romania S.A. conform Contractului de Ipoteca pe Actiuni vor include in general:

* 1. sprijinirea partilor cu privire la inregistrarea ipotecii in baza Contractului de Ipoteca pe Actiuni, la inregistrarea actionarilor si implicit la executarea acestuia, daca va fi necesar;
  2. informarea creditorului ipotecar cu privire la evenimentele care sunt relevante pentru existenta in buna regula a CIECH Soda Romania S.A., sau actiunile care fac obiectul ipotecii, precum: (i) orice litigiu, arbitraj sau proceduri administrative care sunt actuale, preconizate sau in curs impotriva sa sau (ii) orice modificare in participatia detinuta de Ciech Cerium spółka z ograniczoną odpowiedzialnością sp. K, in calitate de debitor ipotecar, valoarea nominala a actiunilor sau noi actiuni care sunt emise catre debitorul ipotecar;
  3. abtinerea de la anumite conduite, daca nu sunt premise prin sau in conformitate cu documentele de finantare de rang superior pe care Contractul de Ipoteca pe Actiuni este menit sa le garanteze, precum: (i)  divizari, fuziuni, consolidari sau restructurari corporative, (ii) modificari ale capitalului social, sau (iii) distribuiri de dividende.